Gerardo Luzuriaga

Gerardo Luzuriaga Sánchez (Nazar, Nafarroa Garaia, 1956ko urriaren 26a) liburuzaina da. Filosofia eta Letretan lizentziaduna, Euskal Herriko Unibertsitatean. Euskadiko Liburutegien Aholku Batzordeko bokal, 2009ko martxoaren 26az geroztik. Euskaltzain urgazlea, 2013ko otsailaren 22az geroztik.

 Bizitza 
Euskal Herriko Unibertsitateko Filosofia eta Letrak Fakultatean, Geografia eta Historian lizentziatu zen.

24 urte bete arte ez zuen harremanik izan euskararekin; hortik aurrera, euskara ikasi ondoren, euskarari buruzko hainbat ekarpen egin du aldizkarietan (Jakin, Bilduma, RIEV, RSBAP...), bai eta zenbait egunkaritan artikuluak argitaratu ere.

 Ibilbide Profesionala 

 Bibliotekonomia 
Eusko Jaurlaritzaren Ekonomiaren Garapen eta Lehiakortasun saileko Liburutegia, Dokumentazio gune eta Artxibo zerbitzuaren arduraduna izan zen. Euskaltzain urgazle izendatu zuten 2013ko otsailaren 22an. Joana Albret Bibliotekonomia Mintegiko kidea , eta Berrotza blogaren kudeatzailea. Haren ardura intelektualak Euskal Liburutegi Nazionalaren sormena  eta euskal kultura dira.

Iguaran funts bibliografikoa Hezkuntza eta Kirol Fakultatean erostea ahalbideratu zuen, funtsa honen gai nagusia atletismoa da, bilduma honetan, XIX eta XX. mendeetan argitaratutako aldizkari eta liburuak daude.

Hortaz gain, Jon Urruxulegi itzultzairen funts bibliografiko linguistikoa Nafarroako Liburutegian uzteko bitartekari lana egin zuen.

 Ibilbide Politikoa 
Arabako Batzar Nagusietako batzarkidea izan zen 2013tik 2015ra arte, 9. legegintzaldian (2011-2015). EH Bilduko batzarkide taldekoa izan zen eta honako batzorde hauetan parte hartu zuen: Foru Araubide eta Ekonomia Sustapen Batzordea eta Euskara, Kultura eta Kirol Batzordea. Azkenengo batzorde horretan batzordeburuorde gisa jardun zuen.

 Argitalpenak 
Oñatiko Unibertsitateko Liburutegiari buruzko liburuak eta artikuluak argitaratu ditu. Oñatiko Unibertsitateko Liburutegia Euskal Herriko liburutegirik garrantzitsuenetariko bat da. Lau mendetan zehar, Rodrigo Saez Mercado de Zuatzola fundatzailearen berezko liburutegitik abiatuta, irakasle zein ikasleak, beren hezkuntza-esparruen ikasketan interesgarriak ziren lanak gehitzen joan ziren, bereziki teologia eta zuzenbideari buruzkoak. Euskal Herriko antzinako funtsak gordetzen dituen liburutegi garrantzitsuenetako bat bihurtu da, 50 inkubable eta XVI. mendeko 600 liburu baino gehiago gordetzen ditu.

Euskal komunitate zientifikoaren Inguma datu-baseak erakusten ditu berak sorturiko 6 lan baino gehiago.

Hauek haren liburu aipagarrienak:

 Censo de Archivos del País Vasco. Bizkaia. (Eusko Ikaskuntza, 1988).
 Censo de Bibliotecas del País Vasco. (Eusko Ikaskuntza, 1989).
 Catálogo de incunables e impresos del siglo XVI de la Biblioteca de la Universidad de Oñati. = Oñatiko Unibertsitateko Liburutegiko XVI. mendeko impreso eta inkunableen katalogoa. (Gipuzkoako Foru Aldundia, 1991).
 Catálogo de obras impresas del siglo XVII de la Biblioteca de la Universidad de Oñati = Oñatiko Unibertsitateko Liburutegiko XVII. mendeko obra inprimatuen katalogoa (Gipuzkoako Foru Aldundia, 1998), Josu Egañarekin batera.
 La Universidad de Oñati a través de su biblioteca, s. XVI: historia, métodos de enseñanza, vida académica, asignaturas y censura = Oñatiko Unibertsitatea, bertako liburutegiaren bidez, XVI. mendea: historia, irakaskuntzako metodoak, bizitza akademikoa, ikasgaiak eta zentsura.
 Berrotza – Berrueza: una mirada peculiar al valle. (2020).
 Barrotza ezagutu – Conoce la Berrueza. (Gardatxo Plataforma, 2021).
 Nazar. Su historia. (Gardatxo Plataforma, 2024).
Bestalde, Berrotza haranari buruzko dibulgazio lan batzuk ere argitaratu ditu (Berrotza, Berrotza ezagutu eta Nazar, su historia) eta hainbat egunkaritan artikuluak argitaratu ditu, euskara, liburutegi nazionala eta Nafarroari buruzkoak.

 Aintzatespenak 
 2009ko martxoaren 26an Euskadiko Liburutegien Aholku Batzordeko bokal izendatu zuten, Liburutegi eta ondare bibliografikoaren alorrean sona handia duten elkarte, erakunde eta pertsonen aldetik.

 Euskaltzain urgazle: 2013ko otsailaren 22an izendatu zuten euskaltzain urgazle, eta Euskaltzaindiaren Azkue biblioteka eta artxiboko batzordean parte hartzen du.

 Erreferentziak 

 Kanpo estekak 
 Oñatiko Unibertsitatea. 
 Berrotza bloga. 
 Joana Albret mintegia. 
 Nazar su historia.pdf
 Berrotza._La_Berrueza._Una_mirada_peculiar_al_Valle.pdf 

Kategoria:Lizarrerritarrak
Kategoria:Euskaltzain urgazleak
Kategoria:Euskal Herriko liburuzainak